**ЗАПОВЕД**

**№ РД-04-…….…/………06.2019г.**

 На основание чл. 3, ал. 3 и ал. 4 от Устройствения правилник на Областните дирекции „Земеделие”, с оглед разпоредбите на чл. 5, ал. 4 и чл. 6, ал. 1, т. 2 от Закона за опазване на земеделските земи /ЗОЗЗ/ и Наредба № 8121з – 968/ 10.12.2014 г. за правилата и нормите за пожарна безопасност при извършване на дейности в земеделските земи, във връзка с писмо на Директора на Дирекция „Сигурност”, при Министерство на земеделието, храните и горите, с изх. № 91-351/09.04.2019 г., за недопускане възникването на пожари и нанaсяне на щети на селскостопански инвентар и земеделска продукция,

НАРЕЖДАМ:

Обявявам начало на пожароопасен сезон в земеделски земи по чл. 2 от Закона за собствеността и ползването на земеделски земи в област Добрич за периода от 17.06.2019г. до 31.10.2019г. и определям допълнителни мерки, както следват:

**1.** Да не се допуска паленето на открит огън, тютюнопушенето и паркирането на моторни превозни средства в площите с посеви и на разстояние по малко от 50 м до тях, от настъпването на восъчната зрялост до окончателно прибиране на реколтата и изораване на стърнищата съгласно чл.6 от *„Наредба № 8121з-968 от 10 декември 2014г. за правилата и нормите за пожарна безопасност при извършване на дейности в земеделски земи“*.

**2.** Не се разрешава в земеделски земи палене на стърнища и други растителни отпадъци и използването на открити огнеизточници на основание чл.12 от *Наредба № 8121з-968 от 10 декември 2014г. за правилата и нормите за пожарна безопасност при извършване на дейности в земеделски земи“ и чл.6 от Закона за опазване на земеделски земи.*

**3.** Водачите на земеделска техника да спазват установените правила и норми на пожарна безопасност съгласно чл.14 от *наредбата*.

**4.**При складиране или съхраняване на открито в земеделските земи грубите фуражи/слама, сено и др./ да се обособяват на фигури с единично тегло до 200 т и в група до 600 т върху терен, почистен от растителни отпадъци с разстояние между фигурите не по малко от 15 м, между групите не по малко от 50 м, на разстояние не по малко от 10 м от пътища и 50 м от горски насаждения с пожарозащитни ивици с широчина най-малко 5 метра.

**5**. Общинските служби по земеделие към ОД „Земеделие“ гр. Добрич, да извършват проверки има ли пожарозащитни ивици в земеделски земи, които са били засети с житни култури и спазва ли се забраната за изгаряне на стърнища и други растителни отпадъци в земеделски земи, както и паленето на открит огън, тютюнопушенето и т.н.

Настоящата заповед да се оповести публично на интернет - страницата на ОД „Земеделие“ гр. Добрич.

Копие от настоящата заповед да се предостави до Областния управител на област Добрич, Кметовете на общини от Добричка област, Регионална дирекция „Пожарна безопасност и защита на населението“, Районните служби „Пожарна безопасност и защита на населението“, Общинските служби по земеделие, и на земеделските стопани.

Контрол по изпълнението на заповедта възлагам на Кирил Нинчев - главен директор ГДАР при ОД „Земеделие” – Добрич.

**инж. ДЕСИСЛАВА ИВАНОВА**

*Директор ОД “Земеделие”*